Gaius Livius M.f. Salinator

Gaius Livius M.f. Salinator (natus saeculo 3 a.C.n., mortuus post annum 170 a.C.n.) vir publicus Romanus erat.

 Gens 
Pater eius Marcus Livius M.f. Salinator bis (annis 219 et 207) consul Romanus fuit.

 Cursus honorum 
Anno 204 aedilis curulis fuit et 202 praetor duabus legionibus in Bruttio praefuit. Inter Bellum Secundum Maecedonicum contra Philippum V regem praefectus classis erat. Anno 193 e proelio apud Mutinam contra Boios dux equitatus sociorum victor abiitTitus Livius, Ab urbe condita XXXV 5,8-10. Anno 192 frustra candidatus consulatus fuit, anno 191 praetor II Antiochum III regem Syriae in pugna navali apud Ephesum vicitAppianus, Syriaca, 101-108. Titus Livius XXXVI.42.. Quo facto classem ad Hellespontum duxit cuius litora pacavit subegitque, securum transitum in Asiam Scipionibus bellum cum Antiocho III gesturis ut praeberetAppianus, Syriaca, 112-113 et 121-123. Titus Livius XXXVII.9.5-11.. Anno 190 legatus ad regem Prusiam I missus est, quocum societatem iniit contra Antiochum IIITitus Livius, op.cit. XXXVII 25,13-14; Polybius, Historiae XXI 11,12. Anno 188 una cum Marco Valerio M.f. Messalla consulatum administravit atque provinciam Galliam suscepit. Ibi oppidum Forum Livii condidit. Livius eius mortem anno 170 a.C.n. rettulitTitus Livius, op.cit., XLIII 11,13, sed sub anno 167 a.C.n. de Livio vivo scripsitTitus Livius, op.cit., XLV 22,11.

 Bibliographia 


 Notae 

Salinator, Gaius M.f.
Categoria:Praetores